യുഎന് പൊതുസഭയെ അഭിസംബോധന ചെയ്യാന് പ്രധാനമന്ത്രി ന്യൂയോര്ക്കിലെത്തി ന്യൂയോര്ക്ക്: ഐക്യരാഷ്ട്രസഭയുടെ പൊതുസഭയെ അഭിസംബോധന ചെയ്യാന് പ്രധാനമന്ത്രി നരേന്ദ്രമോദി ന്യൂയോര്ക്കിലെത്തി.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ വൈറ്റ് ഹൗസില് യുഎസ് പ്രസിഡന്റ് ജോ ബൈഡനുമായുളള ചര്ച്ചയ്ക്കും ക്വാഡ് രാഷ്ട്രത്തലവന്മാരുമായുളള കൂടിക്കാഴ്ചയ്ക്കും ശേഷമാണ് മോദി യുഎന് പൊതുസഭയെ അഭിസംബോധന ചെയ്യുന്നത്. യുഎന് പൊതുസഭയുടെ 76ാം സെക്ഷനെയാണ് പ്രധാനമന്ത്രി അഭിസംബോധന ചെയ്യുക. തീവ്രവാദത്തിനെതിരായ പോരാട്ടം, കൊറോണ മഹാമാരി, കാലാവസ്ഥാ വ്യതിയാനം, കൊറോണാനന്തര സഹകരണം തുടങ്ങിയ വിഷയങ്ങള് നരേന്ദ്രമോദി പരാമര്ശിക്കും. അഫ്ഗാനിലെ താലിബാന് സര്ക്കാരിനോട് ഇന്ത്യ സ്വീകരിക്കുന്ന നയപരമായ നിലപാടും ലോകരാജ്യങ്ങള്ക്ക് മുന്പില് പ്രധാനമന്ത്രി വ്യക്തമാക്കിയേക്കും. ഇന്ത്യയും യുഎസും തമ്മിലുളള ബന്ധത്തിലെ പുതിയ അദ്ധ്യായമാണ് മോദിയുമായുളള കൂടിക്കാഴ്ചയെന്നാണ് യുഎസ് പ്രസിഡന്റ് ജോ ബൈഡന് പ്രതികരിച്ചത്. ലോകം നേരിടുന്ന കടുത്ത വെല്ലുവിളികള് ഒരുമിച്ച് നിന്ന് അതിജീവിക്കാന് ഇരുരാജ്യങ്ങളും പ്രതിജ്ഞാബദ്ധമാണെന്നും ബൈഡന് പറഞ്ഞു. പൊതുവായ അന്താരാഷ്ട്ര യാത്രാ പ്രോട്ടോകോള് ഉള്പ്പെടെയുളള നിര്ദ്ദേശങ്ങളാണ് ക്വാഡ് നേതാക്കള്ക്ക് മുന്പില് പ്രധാനമന്ത്രി മുന്നോട്ടുവെച്ചത്. പൊതുവായ മാനദണ്ഡങ്ങളില് കൊറോണ വാക്സിനേഷന് സര്ട്ടിഫിക്കേറ്റ് അംഗീകരിക്കുന്നതും അഫ്ഗാന് വിഷയവും യോഗത്തില് ചര്ച്ചയായിരുന്നു. ഇന്ത്യന് സമയം വൈകിട്ട് 6.30 ഓടെയാണ് പ്രധാനമന്ത്രി യുഎന് പൊതുസഭയെ അഭിസംബോധന ചെയ്യുക.